Furio Zanasi, italų baritonas, yra vienas iš labiausiai pripažintų dainininkų, besispecializuojančių senojoje muzikoje. Jo repertuaras labai platus – nuo madrigalų iki kantatų, nuo oratorijų iki baroko operų. 

Furio Zanasi yra dainavęs diriguojant garsiems senosios muzikos dirigentams, tokiems kaip René Jacobs, Jordi Savall, Alan Curtis, Gabriel Garrido, Maurizio Pollini, Ivor Bolton, Reinhard Goebel, Rinaldo Alessandrini, Alessandro De Marchi, Ottavio Dantone, Andrea Marcon, Philippe Herrewege, Thomas Hengelbrock, Riccardo Chailly ir daugelis kitų.

[bookmark: _GoBack]Jis dainavo prestižiškiausiose pasaulio operos teatruose: Milano „La Scala“, Romos, Oslo, Drezdeno, Barselonos, Madrido, Bazelio, Venecijos, Miuncheno, Liono, Bordo, Briuselio, Buenos Airių operos teatruose ir daugelyje kitų. Zanasi koncertavo žymiausiuose senosios muzikos festivaliuose Utrechte, Briugėje, Prahoje, Insbruke, Ambrone, Zalcburge, Monteverdi festivalyje Kremonoje, Lufthanzos festivalyje Londone bei svarbiausiose Europos ir pasaulio koncertų salėse: „Wiener Konzerthaus“ Vienoje, Gulbenkiano fondo salėje, „Opéra Garnier“ Paryžiuje, „Concertgebouw“ Amsterdame, „Carnegie Hall“ Berklyje, „Kioi“ Tokijuje, Meco Arsenale, Versalio rūmuose ir kitur. 

Dainininkas yra daręs įrašus svarbiausioms Europos radijo stotims, o taip pat išleidęs daugiau nei 60 kompaktinių plokštelių su tokiomis kompanijomis kaip „Arts“, „Accord“, „Naxos“, „Chandos“, „Virgin“, „Naïve“, „Harmonia Mundi“ ir kt.



